ငါးရံ့ပနော်

ငါးရံ့ပနော်သည် ငါးရံ့မျိုးစိတ်တစ်မျိုးဖြစ်ပြီး ဒေသအသီးသီးအလိုက် ငါးပနော်၊ ငါးရံ့သင်းအုံ၊ ငါးရံ့လုံး ဟူ၍လည်း ခေါ်ဆိုလေ့ရှိကြသည်။ ပါဏဗေဒအလိုအရ Channa punctata ဟု အမည်ရသည်။ အာဖဂန်နစ္စတန်၊ ပါကစ္စတန်၊ အိန္ဒိယ၊ သီရိလင်္ကာ၊ နီပေါ၊ ဘင်္ဂလားဒေ့ရှ်၊ မြန်မာ နှင့် တိဗက်တို့အပါအဝင် အိန္ဒိယကျွန်းဆွယ် အနီးအနားဒေသများတွင် တွေ့ရှိရသည်။ ၎င်း၏သဘာဝအလျောက် နေထိုင်ကျက်စားရာ နေရာများမှာ စိမ့်ကန်များ၊ ရေကန်များနှင့် စီးဆင်းနေသော ရေစနစ်များဖြစ်သည်။ ၎င်းသည် အစားအစာအရ တန်ဖိုးမြင့်မားသော ငါးမျိုးဖြစ်သော်လည်း အလှမွေးမြူမှုတွင်မူ တန်ဖိုးနည်းပါးသော ငါးမျိုးဖြစ်သည်။ ကိုးကား ပြင်ပလင့်များ ကဏ္ဍ:သီရိလင်္ကာနိုင်ငံတွင် တွေ့ရသောငါး ကဏ္ဍ:မြန်မာနိုင်ငံတွင် တွေ့ရသောငါး